  Анжелика Тихонова корреспондент Удмуртиысь кылбурчиосты 2019-тӥ арын шуркынмонэ Красноярскын ортчоно Кылбурчиолэн огъяросси слэмазы сюрон понна улосвыл быръён вожвылъяськонэ пыриськыны ӧтё. Ужрад 11 инвожое 19 часын Ижкарысь Туала драматургияя но режиссурая «Конюшня» центрын ортчоз. Со сярысь Удмуртиысь Печатья но ивортодэт вӧлмытонъя агентстволэн пресс-службаез ивортэ. Конкурсэ пыриськон понна 9-тӥ инвожоозь poetup.lit@gmail.com электрон почтае куриськон келяно. Отчы нимтулэз, телефон номерез, электрон почталэсь ардрессэ яке мукет герӟет амалэз гожтоно. Вормисез учкисьёс быръёзы. Куара сётон кык категориен мыноз: текстлэн ӟечлыкез но быдэстон устолык Нырысетӥ инты басьтэмъёсты коньдон кузьымен пусъёзы. Кылем сезонысь суперфиналистъёсын огъяросси слэм Красноярскын книга ярмарка улсын ортчоз. Огъяросси слэмын вормись сяме пыремъя Россилэсь данзэ утьыны Париже Дунневыл слэме но Ноттингеме Дунневыл слэме (ЮНЕСКО чаклам улсын) мыноз.  Тодэ вайытом, 2018-тӥ арын толсуре Ижкарын удмурт кылбурчиослэн нырысетӥ слэмзы ортчиз.  Тегъёс: Лулчеберет Ижкар Удмуртия вожвылъяськон кылбурет  